Jeg har bare en kort kommentar: Det skal ikke stikkes under stol at det nå er bekymring ute blant de mindre leverandørene. Men det statsråden sa helt i avslutningen av sitt innlegg, om at han vil følge opp dette på en skikkelig måte, gjør egentlig at det ikke er behov for noen tilleggsspørsmål. Jeg får gå ut fra at hans svar er riktig, at dette vil bli fulgt opp, og at det er komiteer her på Stortinget, ikke minst kontrollkomiteen, som vil følge opp hvis man ikke er fornøyd.